Noutăți despre Doru Ciutacu

După cum știți, Doru Ciutacu este un tânăr artist, solist vocal în formațiile ”Nord”, ”Liberi Sâmbătă”, ”Heavy Rotation”. A terminat 3 faculțăți: Muzică, Teatru și Filologie-Română-Engleză. În prezent este anul II la Master, Universitatea Națională de Muzică București (UNMB), secția Canto Clasic. Anul acesta a debutat ca profesor de Educație Muzicală la două școli din București dintre care una este privată, cu un sistem de învățământ novator.

Consideră că experiența la ambele școli va fi una benefică pentru dezvoltarea sa ulterioară. Între timp a evoluat pe scena Operei Comice pentru Copii în spectacolele ”Erus și Valea Recunoștinței” și ”School of Rock”. Ambele au avut succes la public, au fost experiențe deosebite, interacțiunea cu publicul,energia pe care a oferit-o micilor spectatori și cea pe care a primit-o din sală au fost ceva inefabil, greu de descris în cuvinte.

De asemenea lucrul cu cei doi regizori, Ana Crăciun Lambru și Emil Pantelimon precum și cu Ovidiu Anton,”vechiul” său colaborator de la ”Numai cu Acordul Minorilor”, realizator regretatul Titus Munteanu, a fost una benefică, deosebită. Ca urmare a succesului excepțional, ”Erus” s-a reluat deja în acest sezon. Urmează ”School of Rock” și altele. ”School of Rock” este un musical cu nimic mai prejos decât spectacolele de pe Broadway. La fel și ”Erus”. În martie a.c., a lansat un CD-ul ”The Underdog” de muzică blues, rock, funk cu Mike Vlahopol & The Crossroads.

Doru a fost vocea principală. Muzică bună, experiență extraordinară. A cam făcut totul la foc automat, pe repede-înainte. Sărbătorile de iarnă le-a petrecut cu mare fast în…studio! A avut o lansare frumoasă la Hard Rock Cafee București! A fost super! A ieșit bine! În plus a avut ocazia să cunoască și să colaboreze cu nume mari din muzica românească și străină. A mai evoluat și în câteva spectacole organizate de UNMB.

A fost Monostratus din Flautul fermecat, și a avut și alte roluri din arii celebre la clasa de Operă unde este studentul a două doamne profesor deosebite: Crimhilda Cristescu și Heliana Drăgușin. De asemenea, lucrează cu domnul profesor Alexandru Petrovici, un pianist desăvârșit. Între cursurile de master, evoluțiile la Opera Comică , pregătirea albumului, a avut concerte cu trupa Nord, cu trupa Liberi Sâmbătă, de Zilele Brăilei, Festivalul Peștelui și altele, care s-au bucurat de mare succes. De asemenea cu o nouă trupă, ”Heavy Rotation” a concertat la Hard Rock Cafe, au avut evenimente, corporate party, nunți, botezuri în întreaga țară, unde au fost foarte apreciați.

A predat ore de chitară la câteva grupe de copii de la o școală particulară, iar de anul acesta oferă și ore de pian, chitară, canto copiilor interesați. Între elevii săi, se numără și Alexandru-Andrei Craiovan. Alături de mama sa Anca Ciutacu, care este artist plastic, a participat la câteva expoziții de pictură și chiar la o tabără de pictură. Acolo a cântat cu vocea și chitara, a întreținut atmosfera, a asigurat partea de entertainment a evenimentelor!

Doru mulțumește părinților săi, pentru felul în care l-au crescut și care îl susțin în orice proiect. Mamei, în special care se ocupă de partea de creație a costumațiilor sale, de look-ul său și de multe altele. Aproape la fiecare concert i-a creat o altă costumație excepțională. Doru spune: ”Dacă vreți să uimiți prin apariția în societate, v-o recomand cu încredere – Anca Ciutacu, designer. De asemenea aș dori să mulțumesc bunicii care e cu noi, și care mă ajută și susține mereu!” Doru visează ca muzica sa să influențeze pozitiv oamenii, să le aducă bucurie, pace, speranță iar el să-și împlinească menirea!

Gabriela Magori

Contents